Dú vil gv̊te (Mit originalen Lettern)
Dú vil gv̊te·
dc ſi ſelig mvͤſſe ſin·
we der hv̊te·
die man tůt der welde ſchī·
die mir hat benomen· dc man ſi niht wan ſelten ſet·
ſo dú ſvnne dú deſ abēdes vnder get·

Swer der frǒwē·
hvͤtet dem kúnde ich den ban·
wan dvrh ſchǒwē·
ſo geſchv̊f ſi dem man·
dc ſi wer ein ſpiegel al der w̾lde ein wūne gar·
wc ſol golt begraben deſ niemā wirt gewar·

 Ich mv̊s ſoꝛgen·
wen dú lange naht zerge·
gegen dem moꝛgē·
dc ichs eineſt an geſê·
min vil liebe ſvnnē dú mir ſo wūnenklichē taget·
dc min ǒge ein truͤbeſ wolken wol v̾klaget·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse